**ΣΥΓΧΑΡΗΤΗΡΙΟ ΜΗΝΥΜΑ**

Με την ανακοίνωση των αποτελεσμάτων για την εισαγωγή των μαθητών και μαθητριών μας στα Ανώτατα Ιδρύματα, θα ήθελα να εκφράσω τα θερμά μου συγχαρητήρια σε όλους τους επιτυχόντες υποψηφίους που κατάφεραν με τις επιδόσεις τους να εισαχθούν στην Τριτοβάθμια Εκπαίδευση.

Μετά από μια δύσκολη σχολική χρονιά μέσω πανδημίας, αξίζουν πολλά συγχαρητήρια τόσο στους μαθητές μας, όσο και στους γονείς τους για την στήριξη που τους πρόσφεραν, αλλά και στους συναδέλφους εκπαιδευτικούς που με ευθύνη και επαγγελματισμό συνέβαλαν καθοριστικά στην επίτευξη των στόχων των παιδιών.

Συγχαρητήρια και σε εκείνους τους μαθητές που προσπάθησαν αλλά δεν κατάφεραν να πετύχουν το στόχο τους και εύχομαι καλή επιτυχία σε οτιδήποτε επιλέξουν να ακολουθήσουν.

Ο κύκλος της μαθητικής σας ζωής έκλεισε, γεμάτος εμπειρίες και όμορφες αναμνήσεις να σας ακολουθούν και να σας οδηγούν σε ένα νέο κύκλο ζωής που ανοίγετε μπροστά σας.

Σας εύχομαι ολόψυχα Καλές Σπουδές και Καλή Επιτυχία στη ζωή σας.

Η Διευθύντρια της Δ.Δ.Ε. Καστοριάς

Ευγενία Μαρνέρη